Tisa gölü

Тisa gölü(Kişköre; mac. Tisza-tó, mac. Kiskörei-víztározó)- Macarıstan su anbarının yaxınlığında yerləşən göldür. Tisa çayı da buraya tökülür. Bu göl Böyük Macarıstan düzündə yerləşən Eger şəhərinin cənub-şərqində yerləşmişdir. Tisa gölü 3 medyenin sərhədində- Borşod-Abauy-Zemplen (medye), Haydu-Bihar və Yas-Naqikun-Solnok arasında yerləşmişdir. Tisa gölü həm də 1999-cu ildə yaradılan Xortovad Milli Parkının bir hissəsidir. Avropanın Dünya mədəni irs siyahısına daxil edilmişdir.. Tisa gölünün uzunluğu 27 km, sahəsi isə 127 km²-dir. Orta dərinliyi 1,3 m, maksimal dərinliyi isə 17m-dir. Yaxınlığındakı adaların ümumi sahəsi isə 43 km²-dir. Göl 3 əsas hissəyə bölünür. Tarixi Tisa gölü yaxınlığında anti-daşqın proqramı çərçivəsində su anbarı yaradılmışdır. Kişköre qəsəbəsində Tisa çayı üzərində bir bənd və bir su-elektrik stansiyası tikilmişdir. Stansiyanın tikintisinə 1968-ci ildə başladılmış və 1973-cü ildə başa çatmışdır.. Su anbarı 1973-cü ildə dolduruldu və 1990-cı ildə suyun səviyyəsi maksimuma çatdırıldı. Həmişə turistlərin diqqətini cəlb edən Balaton gölündən fərqli olaraq su anbarının tikintisindən sonra bura macarlar üçün yeni istirahət mərkəzi oldu. Nəticədə gölə indiki adı verildi və turizmin inkişafı üçün prioret elan edildi. Gölün Abadsalok, Kartsaq, Kişköre kimi sahillərində termal bulaqlarla zəngin bir neçə kurort yerləşmişdir. Təbiəti Göl Tisa çayı üzərindəki su anbarının suyunu doldurmağa başlayandan özünəməxsus flora və faunaya malikdir. Bu göldə təxminən 50 növ balıq yaşayır. 27 aprel 2012-ci ildə Tisa gölü ətrafında ekoloji mərkəz yaradıldı və heyvanlar aləmini öyrənmək istəyən turistlər üçün nəzərdə tutuldu. Qalereya İstinadlar Ədəbiyyat Геологические условия и геотектонические проблемы в районе водохранилища у с. Кишкёре // Bulletin of the IXth Congress of the Carpatho-Balkan Geological Association, Том 4. 1973 Xarici keçidlər Официальный сайт экоцентра Тиса (ing.)